paragraph_text: Iako postoji mogućnost ozljeda tijekom trčanja (baš kao u svakom sportu), postoje mnoge prednosti. Neke od tih prednosti uključuju potencijalni gubitak težine, poboljšanje kardiovaskularnog i respiratornog zdravlja (smanjenje rizika od kardiovaskularnih i respiratornih bolesti), poboljšanu kardiovaskularnu kondiciju, smanjenje ukupnog kolesterola u krvi, jačanje kostiju (i potencijalno povećanu gustoću kostiju), moguće jačanje imunološkog sustava i poboljšano samopoštovanje i emocionalno stanje. Trčanje, kao i svi oblici redovite tjelovježbe, može učinkovito usporiti ili preokrenuti učinke starenja. Čak i ljudi koji su već doživjeli srčani udar imaju 20% manje šanse za razvoj ozbiljnih srčanih problema ako se više bave trčanjem ili bilo kojom vrstom aerobne aktivnosti.<ref>https://search.credoreference.com/content/entry/hhphoh/the_science_of_exercise_shows_benefits_beyond_weight_loss/0 Preuzeto 1. ožujka 2022.